**ИНФОРМАЦИЯ ЗА ОБЩЕСТВЕНОСТТА**

Кметът на общината организира управлението на битовите и строителните отпадъци, образувани на нейна територия, съобразно изискванията на Закона за управление на отпадъците (ЗУО) и Наредбата по чл. 22.

Предоставената информация е в изпълнение на чл. 19, ал. 3, т. 1 – 15 от ЗУО, както следва:

**1. Осигуряването на съдове за събиране на битовите отпадъци - контейнери, кофи и други:** в община Долни чифлик са осигурени 400 броя контейнери тип „Ракла“ – 1100 л и 7100 броя фамилни кофи – 240 л. Сметосъбирането се извършва с три специализирани автомобила.

**2. Събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им:** Община Долни чифлик сама организира събирането и транспортирането на всички отпадъци от територията си. Община Долни чифлик има сключен Договор № 253 от 20.06.2022 г. с „ЕКОИНВЕСТ АСЕТС“ АД, с предмет „Предоставяне на услуги на община Долни чифлик по предварително третиране на смесени битови отпадъци и нерециклируеми отпадъци, генерирани на територията на община Долни чифлик”. Транспортиране на количествата отпадъци за обезвреждане се извършват от „ЕКОИНВЕСТ АСЕТС“ АД в инсталация за третиране на твърди битови отпадъци находяща се в село Езерово, местност „Чакмак баир“, общ. Белослав, обл. Варна.

**3. Почистването на уличните платна, площадите, алеите, парковите и другите територии от населените места, предназначени за обществено ползване:** Услугата „Почистване на уличните платна, площади, паркове и други територии от населените места“ се извършва от общинско социално предприятие „Благоустройство и озеленяване“. Община Долни чифлик има сключен Договор № 283 от 06.07.2022 г. с „ПОДИ“ ЕООД, с предмет на дейност „Поддържане на дървесни насаждения, зелени площи и пространства на територията на община Долни чифлик“.

**4. Избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяването и/или обезвреждане на битови отпадъци:** Общинското депо в гр. Долни чифлик е закрито. Приключен е етап техническа рекултивация и към момента се извършва биологична рекултивация и мониторинг.

**5. Организирането на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община:** Третирането и транспортирането на отпадъци от строителни площадки и от премахването на строежите се извършват от възложителя на строежа или от собственика на строителните отпадъци или от друго лице, отговарящо на изискванията по чл. 35, въз основа на писмен договор. Община Долни чифлик е осигурила възможност за предоставяне на контейнери за следните видове отпадъци генерирани от малки ремонтни дейности от населението: дървесина, строителни материали на основата на гипс, изолационни материали, смесени строителни отпадъци от строителство и събаряне и др.

**6. Разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло:** Отпадъците от пластмаса, хартия, метал и стъкло събрани в контейнерите за разделно събиране се обработват съгласно сключен договор с „БУЛЕКОПАК“ АД и наетия от тях подизпълнител „ПЪТТРАНС“ ЕООД. За разделно събиране на отпадъци от опаковки в населените места в община Долни чифлик са разположени:

* 59 (петдесет и девет) броя жълти контейнери тип „Иглу“ с вместимост 1500 л., предназначени за хартия, пластмаса и метал;
* 5 (пет) броя зелени контейнери тип „Иглу“ с вместимост 1180 л.
* 53 (петдесет и три) броя зелени контейнери тип „Иглу“ с вместимост 1500 л., предназначени за стъкло.

Жълтите контейнери се обработват два пъти месечно, а зелените един път на три месеца.

**7. Организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци:**

* Система за събиране и съхраняване на негодни за употреба батерии и акумулатори и предаването им за предварително третиране, рециклиране, оползотворяване и/или обезвреждане, образувани на територията на община Долни чифлик – община Долни чифлик има сключен договор за сътрудничество с “КОЕВ МЕТАЛ“ ЕООД. Отпадъците се предават на определени пунктове.
* Система за разделно събиране, съхраняване на излязло от употреба елекрическо и електронно оборудване (ИУЕЕО) образувани от домакинствата, обществени и административни учреждения, училища, търговски, промишлени, туристически и други обекти на територията на община Долни чифлик. Община Долни чифлик има сключен договор за сътрудничество с “КОЕВ МЕТАЛ“ ЕООД. Отпадъците се предават на определени пунктове.
* Система за оползотворяване на дървесните отпадъци, образувани на територията на Община Долни чифлик. Община Долни чифлик има сключен меморандум за сътрудничество с „КРОНОШПАН БЪЛГАРИЯ“ ЕООД.

**8. Изпълнението на решенията по** **чл. 26, ал. 1** **на общото събрание на регионалните сдружения по** **чл. 24, ал. 1** **и съдейства за създаване на центрове за повторна употреба, поправка и подготовка за повторна употреба:** От април 2011 г. в регион Провадия е създадено регионално сдружение за управление на отпадъците на общините Аврен, Бяла, Ветрино, Вълчи дол, Девня, Долни чифлик, Дългопол, Провадия и Суворово.

Общото събрание на РСУО Провадия се свиква, провежда и взема решения съобразно изискванията на чл. 25 и чл. 26 от ЗУО. Към момента няма взето решение за създаване на центрове за повторна употреба, поправка и подготовка за повторна употреба.

 **9. Организирането на разделно събиране на опасните битови отпадъци извън обхвата на наредбите по** **чл. 13, ал. 1** **и предаването им за оползотворяване и/или обезвреждане:** За събиране на опасни битови отпадъци от домакинствата на територията на община Долни чифлик е сключен договор с „БАЛ БОК ИНЖЕНЕРИНГ“ АД. Събирането на тези отпадъци се осъществява чрез провеждане на кампании по предварително уточнен график и разполагане на мобилни съоръжения.

**10. Разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане:** На територията на община Долни чифлик няма система за разделно събиране и съхраняване на битови биоразградими отпадъци.

**11. Осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината, и при необходимост в други населени места:** Община Долни чифлик има сключен договор с “КОЕВ МЕТАЛ“ ЕООД за предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други, съгласно изискванията на чл. 19, ал.3, т. 11.

**12. Почистването от отпадъци на общинските пътища в съответствие с** **чл. 12****:** Почистването на общинските пътища от битови отпадъци се почистват от работници от общинско социално предприятие „Благоустройство и озеленяване“. Забранено е нерегламентираното изхвърляне, изгаряне или друга форма на неконтролирано обезвреждане на отпадъците.

**13. Осигуряването на информация на обществеността по т. 1 - 12, 14 и 15, както и информация относно мерките за предотвратяване образуването на отпадъци и предотвратяването на нерегламентираното изхвърляне на отпадъци чрез интернет страницата на съответната община, както и по друг подходящ начин:** Информацията за обществеността по т. 1-12, 14 и 15 от ЗУО е обявена на интернет страница на община Долни чифлик, раздел „Екология“. В посоченият раздел е налична информация относно мерките за предотвратяване, образуването на отпадъци и предотвратяването на нерегламентираното изхвърляне на отпадъци.

**14. Поддържането на регистър на площадките за предаване на отпадъци от пластмаси, стъкло, хартия и картон на територията на съответната община:** Регистърът на площадките за предаване на отпадъци от пластмаса, стъкло, хартия и картон е обявена на интернет страницата на община Долни чифлик, раздел „Екология“.

**15. Предотвратяването на изхвърлянето на отпадъци на неразрешени за това места и/или създаването на незаконни сметища и организиране на почистването им:** На територията на община Долни чифлик е забранено нерегламентираното изхвърляне, изгарянето или друга форма на неконтролирано обезвреждане на отпадъците. Поставят се забранителни табели, извършват се периодични проверки, при наличие на нерегламентирано замърсяване се отстранява.

Съгласно своя заповед кмета на община Долни чифлик оправомощава кметовете на кметства и кметските наместници по населените места, да упражняват контрол по дейностите свързани с образуване, събиране, включително разделното съхраняване, транспортиране, третиране на битови и строителни отпадъци, за не допускат създаването на нерегламентирани сметища и други замърсявания в рамките на своята териториална компетентност.